स्तनपान कराने वाली महिलाओं में बनेगा दूध, इम्यूनिटी बढ़ाए, वजन घटाए; कब्ज से भी दे राहत
शकाकुल मिश्री स्वाद में गाजर की तरह मीठा और पोषक तत्वों से भरपूर होता है। इसके पौधे की उम्र दो साल होती है और यह 2 से 3 फीट ऊंचा और कांटेदार होता है। शकाकुल मिश्री को गाजर की तरह प्राचीन काल से सब्जी के
शकाकुल मिश्री स्वाद में गाजर की तरह मीठा और पोषक तत्वों से भरपूर होती है। इसके पौधे की उम्र दो साल होती है और यह 2 से 3 फीट ऊंचा और कांटेदार होता है। शकाकुल मिश्री को गाजर की तरह प्राचीन काल से सब्जी के रूप में खाया जा रहा है।
गाजर से मिलता-जुलता शकाकुल का फल अफगानिस्तान में पाया जाता है। हालांकि भारत में इसकी पैदावार कम है। यूनानी चिकित्सा पद्धति में बीमारियों के इलाज के लिए इसका इस्तेमाल होता है। आज हम यूनानी चिकित्सक डॉ. सुबास राय से शकाकुल मिश्री के फायदे जानते हैं…
शकाकुल मिश्री न्यूट्रिशन से भरपूर है 
शकाकुल मिश्री औषधीय गुणों से भरपूर है। इसमें फाइबर, पोटैशियम, विटामिन और मिनरल्स होते हैं। इसे कई तरीके से खाया जाता है जिससे शरीर की रोग प्रतिरोधक क्षमता मजबूत बनती है।
कब्ज से परेशान हैं तो शकाकुल मिश्री खाएं मिलेगी फौरन राहत
आजकल की खराब लाइफस्टाइल की वजह से लोगों में कब्ज की समस्या आम है। जंक फ़ूड की वजह से बॉडी एक्टिव नहीं रहती। इससे व्यक्ति में कब्ज की शिकायत रहती है। इससे परेशान लोग शकाकुल मिश्री खा सकते हैं। सुबास राय ने बताया कि शकाकुल मिश्री में घुलनशील और अघुलनशील दोनों तरह के फाइबर होते हैं। ये फाइबर कब्ज से जल्दी राहत दिलाते हैं।
खबर में आगे बढ़ने से पहले पोल के जरिए अपनी राय देते चलें। 
एंटीऑक्सीडेंट से भरपूर शकाकुल से दमकेगी त्वचा 
महिला हो या पुरुष, स्किन प्रॉब्लम में शकाकुल फायदेमंद है। इसमें एंटीऑक्सीडेंट होता है, जो स्किन के लिए जरूरी माना जाता है। सिर्फ स्किन नहीं बल्कि पूरी सेहत के लिए इसे फायदेमंद माना गया है। लेकिन शकाकुल मिश्री के तने और पत्तों से अपनी त्वचा को बचाएं, इससे त्वचा पर दाने आ सकते हैं।
बीमारियों से लड़ने के लिए शरीर को बनाएगा मजबूत 
शरीर की रोग प्रतिरोधक क्षमता का मजबूत होना जरूरी है। मजबूत इम्यूनिटी बीमारियों से लड़ने में शरीर की मदद करती है। शकाकुल मिश्री विटामिन से भरपूर है। इससे शरीर की प्रतिरोधक क्षमता बढ़ाई जा सकती है। यह वायरस और बैक्टीरिया से भी हमारा बचाव करता है।
सांस की समस्याओं में लाभकारी
शकाकुल मिश्री से श्वसन तंत्र मजबूत बनता है। इसके इस्तेमाल से सांस की बीमारियों से बचाव किया जा सकता है। हालांकि डॉक्टर की सलाह पर ही इसे खाएं।
वजन घटाने में मददगार
शकाकुल वजन घटाने में भी मददगार होता है। डॉ. सुबास राय बताते हैं कि शकाकुल मिश्री में फाइबर की मात्रा अधिक होती है। इस खाने के बाद भूख कम लगती है, जिससे वजन घटाने में मदद मिलती है। जब भी वजन कम करने के लिए इसे खाएं हेल्दी डाइट टिप्स जरूर फॉलो करें।
पुरुषों की समस्याएं दूर कर सकती है
शकाकुल मिश्री को पुरुषों के लिए फायदेमंद माना जाता है। शीघ्रपतन से निपटने और सेशुअल हेल्थ को बेहतर बनाने में इसका इस्तेमाल होता है। पुरुष खुद को ऊर्जावान और स्वस्थ रखने के लिए डॉक्टर की सलाह पर इसे ले सकते हैं।
स्तनपान कराने वाली महिलाओं के लिए रामबाण 
मां बनने के बाद कई महिलाओं में दूध नहीं बनता है। बच्चे को पर्याप्त दूध मिले, इसके लिए महिलाओं को अपनी डाइट में शकाकुल मिश्री शामिल करना चाहिए। शकाकुल मिश्री से अच्छी मात्रा में ब्रेस्ट मिल्क बनता है।
शरीर में रेड ब्लड सेल का निर्माण करे 
रेड ब्लड सेल बोन मैरो के अंदर बनती है, जिसमें हीमोग्लोबिन नाम का प्रोटीन होता है। यही प्रोटीन ऑक्सीजन और पोषण को दूसरे अंगों तक ले जाता है।
एनीमिया, ब्लड लॉस, ब्लड कैंसर, बोन मैरो डिसऑर्डर, दिल और फेफड़ों की बीमारी के कारण शरीर में रेड ब्लड सेल्स बनना बंद हो जाते हैं। आयरन, विटामिन बी9, विटामिन बी12 की कमी से भी रेड ब्लड सेल्स का काउंट कम हो जाता है। इसलिए लाल रक्त कोशिका बढ़ाने के लिए शकाकुल मिश्री का इस्तेमाल करना चाहिए।
वायरस से बचाए
शकाकुल मिश्री में विटामिन और पोटैशियम अच्छी मात्रा में होता है। इसलिए इसका इस्तेमाल ज्यादातर दवा के रूप में ही किया जाता है। शकाकुल मिश्री में एंटीऑक्सीडेंट और घुलनशील और अघुलनशील दोनों तरह के फाइबर भी होते हैं।
टीबी की बीमारी में डॉक्टर की सलाह पर ही खाएं
अगर किसी को टीबी या सांस की समस्या है तो उसे शकाकुल मिश्री खानी चाहिए। लेकिन पहले डॉक्टर की सलाह जरूर लें।
शकाकुल मिश्री कैसे खाएं 
शकाकुल मिश्री का इस्तेमाल स्वीटनर के रूप में कर सकते हैं। गाजर की तरह सब्जी बनाई जा सकती है। शकाकुल मिश्री का सूप भी बनाया जाता है। इसे स्टीम्ड, भूनकर और तलकर भी खाया जाता है।
डिस्क्लेमर- इस आर्टिकल में मौजूद जानकारी सलाह के साथ दी गई है। यह किसी भी चिकित्सा राय का विकल्प नहीं है। अधिक जानकारी के लिए डॉक्टर से सलाह लें। 